City Magazine

"Trajni odmor" // Galerija Hestia // 05.06-06.10.
2024-06-05 18:00 - 2024-10-06 17:00 (Europe/Belgrade) | Galerija Hestia, Topličin Venac, 14, Beograd, Srbija
Multimedijalni umetnik iz Slovenije, Mark Požlep još jednom se predstavlja u galeriji Hestia sa projektom vezanim za temu mora.
Nakon projekta „Hogshead 733“, gde smo, između ostalog, imali priliku da prisustvujemo nastanku bureta viskija iz trupa starog bretanskog jedrenjaka, ovoga puta selimo se ne samo geografski, već i emotivno bliže – na jadransku obalu.
Jadranska magistrala, hiljadu kilometara legendarne ceste od Trsta do Ade Bojane, oživljena je u ovom projektu kroz skoro stotinu crteža ugljenom i video performansom. Tačnije, crteže ugljenom ne čine samo klasični crteži već i tekstovi koji poput nemog pripovedača posetioce vode na put magistralom čija je izgradnja počela 1945. godine, što označava početke ekonomskog razvoja primorskog dela bivše Jugoslavije, a posledično i početke obalnog turizma.
Razvoj turizma doneo je razne kulturološke novitete, poput „letnje terase“. I dan danas na terasama jadranskih hotela i restorana goste zabavljaju bendovi. Referišući se na taj fenomen, Požlep na različitim lokacijama duž magistrale uz pratnju muzičara Gašpera Piana izvodi pesme pesnika Muanisa Sinanovića koje je Piano ujedno i komponovao.
Foto: Mark Požlep
Istraživanja provedena sa ekonomistom Igorom Feketijom, odnosno kulturološke i socioekonomske posledice izgradnje ovog važnog puta, duhovito su sažete u istraživačkim sklopovima po kojima je Sinanović napravio songove: „Jadranska magistrala”, „Dinamitni ribari”, „Hotel Haludovo”, „Nudizam”, „Gastarbajteri”, „Jadrolinija” i „Izbeglice”.
Izvedbe se snimaju i izlažu u galerijskom prostoru kao performansi kreirani za kameru. Ovde Požlep više nije nemi pripovedač, kao u crtežima i zapisima, već postaje savremeni trubadur jugoslovenske Rute 66, kako je Feketija naziva u eseju nastalom za projekat.
“Da li se sve to uopće desilo? Ništa nije ostalo, samo jedan put, jedan film i jedan fleš“, peva Požlep ispred ruiniranog, nekad luksuznog kompleksa Haludovo na ostrvu Krku.

A1 Kinoteka letnji bioskop // Dom Vojske Srbije // 15.07-31.08.
2024-07-15 21:00 - 2024-08-31 23:00 | Dom Vojske Srbije, Braće Jugovića 19, Beograd, Srbija
Dobra tradicija, na zadovoljstvo svih ljubitelja sedme umetnosti, se nastavlja. Ovog leta, kao i prethode dve godine, na terasi Doma Vojske Srbije, od 15. jula do 31. avgusta ponovo radi A1 Kinoteka letnji bioskop u okviru koga će biti prikazano 48 filmova.
Večernje projekcije pod otvorenim nebom, održavaće se svako veče u 21h, a publika će moći da uživa u pažljivo biranim filmskim naslovima savremene produkcije, kultnim ostvarenjima domaće kinematografije koja su digitalno restaurisana u okviru projekata „A1 Kinoteka“ i stranim klasicima. A1 Kinoteka letnji bioskop organizuje se u saradnji Jugoslovenske kinoteke, kompanije A1 Srbija i Doma Vojske.
„Sa velikim zadovoljstvom postavljamo filmsko platno pod otvorenim nebom, gde će publika imati priliku da uživa u svetskim i kultnim, digitalno restaurisanim ostvarenjima. Restauracija filmova je od suštinskog značaja za očuvanje kulture i kolektivnog identiteta i izuzetno smo ponosni na dosadašnji doprinos u očuvanju filmskog kulturnog dobra. Kao odraz umetnosti, društvene dinamike i istorijskih događaja svog vremena, ovi filmovi omogućavaju savremenoj publici da razume evoluciju filmske umetnosti. A1 Kinoteka letnji bioskop je sjajna prilika za to i pozivam sve ljubitelje filma da posete krov Doma vojske do kraja avgusta, a mi ćemo zajedno sa našim partnerima, nastaviti da unapređujemo tehnički kvalitet domaćih klasika, dajući im novi život na zadovoljstvo publike“ izjavila je Judit Albers, generalna direktorka kompanije A1 Srbija.
Foto: Promo
„A1 Kinoteka letnji bioskop na terasi Doma vojske u centru grada, postalo je omiljeno mesto okupljanja ljubitelja sedme umetnosti. Ponuditi publici kvalitetan repertoar, koji je baziran kako na domaćim i stranim klasicima, tako i na filmskim ostvarenjima koja su obeležila poslednjih nekoliko godina evropske i svetske produkcije, predstavlja pravo zadovoljstvo. Izuzetno mi je drago što ovaj projekat, zahvaljujući našim partnerima kompaniji A1 Srbija i Domu Vojske, nastavlja da živi već treću godinu zaredom, na zadovoljstvo publike koja uživa u ovom jedinstvenom ambijentu“, izjavila je Ksenija Zelenović, zamenica direktora Jugoslovenske kinoteke i urednica programa A1 Kinoteka letnji bioskop i dodala: „Ovogodišnje izdanje A1 Kinoteka letnjeg bioskopa započinje besplatnom projekcijom digitalno restaurisanog filma u okviru projekta A1 Kinoteka ’Varljivo leto ’68’, Gorana Paskaljevića. Pored domaćih klasika, njih ukupno 21 iz projekta A1 Kinoteka, publika će moći da pogleda i filmske naslove savremene produkcije poput ’Enea’ Pjera Kastelita, ’Na Terapiji’ Žerada Herera, film ’Zveri’ koji potpisuje Rodrigo Sorogojen, višestruko nagrađivani film ’Trougao tuge’, Rubena Oslunda, ’Poslednja noć ljubavi’ u režiji Andree di Stefano, ’Bartonovu akademiju’ Aleksander Pejna i mnoge druge. Četvrtkom će na repertoaru biti klasici poput čuvenog Vajlerovog filma ’Sedam godina vernosti’, zatim tu su i filmovi ’Praznik u Rimu’, ’Vatrene kočije’, ’Talentovani gospodin Ripli’, ’Američki grafiti’, ’Soba sa pogledom’ i ’E.T.’“
Karte za projekcije filmova prodavaće se unapred u Jugoslovenskoj kinoteci u Uzun Mirkovoj ulici ili na dan projekcije na ulazu Doma Vojske Srbije u periodu od 20 do 21 časova, po ceni od 300 dinara.
U okviru projekta A1 Kinoteka, karte za digitalno restaurisane filmove su besplatne i mogu se preuzeti sat vremena pre početka filma na ulazu Doma Vojske Srbije. U slučaju kiše, projekcija će se održati u Jugoslovenskoj kinoteci u sali Makavejev u Uzun Mirkovoj 1, sa početkom u 21.15 časova.

"Figure iz senke" // mts Dvorana // 25.07-31.08.
2024-07-25 - 2024-08-31 | mts dvorana, Dečanska 14, Beograd, Srbija
Ruska slikarka Sofija Ječina predstaviće se beogradskoj publici novom izložbom slika pod nazivom „FIGURE IZ SENKE“ ( Schattenfiguren) koja će biti otvorena od 25. jula do 31. avgusta u Galeriji mts Dvorane ( prvi sprat ). Ovaj opus sadrži 16 slika, ulja na platnu, većeg i velikog formata. Slike su nastale u periodu 2017. do 2024. godine.
Umetnica, inače, živi i radi u Beogradu od 2016. godine, a rezultat Sofijine plodne stvaralačke aktivnosti su 35 samostalnih izložbi slika u Srbiji i regionu. Srbija, njeni pejzaži, život, kultura i ljudi su Ječina neiscrpna inspiracija. Osim slikarstvom, Sofija se bavi i pisanjem kratkih priča koje su objavljene u dve knjige: “Beograd u plavom” i “30 slika Helma”, obe u izdanju Izdavačke kuće 4 SE iz Beograda. O Sofijinom životu snimljen je dokumentarni film “U potrazi za
mestom” reditelja Miroslava Bate Petrovića (Fiks fokus, Beograd).
Sofija Ječina je rođena 1990. godine u naselju Gorjačije Ključi na Iturupu, najvećem ostrvu Kurilskog arhipelaga, SSSR. Godine 2010. postala je članica omladinskog udruženja Saveza umetnika Rusije.
Prvu samostalnu izložbu je održala u Kursku, Rusija 2010. godine. Od 2012. je članica Udruženja umetnika Rusije, kao i članica Međunarodne asocijacije umetnika UNESKO-a. Te iste godine je završila studije na “Kurskom državnom univerzitetu” sa zvanjem magistra umetnosti. Učestvovala je na mngim značajnim izložbama i festivalima u Rusiji. Godine 2014. dobija stipendiju za grad Špejer u Nemačkoj i tako započinje karijeru u Zapadnoj Evropi gde je ostvarila više grupnih i nekoliko samostalnih izložbi. Najveće izložbe je priredila u Nemačkoj, Austriji, Rusiji i Srbiji.
Njene slike se nalaze u nekoliko umetničkih muzeja u Rusiji i Srbiji kao i u brojnim privatnim kolekcijama u Austriji, Nemačkoj, Rusiji, Finskoj, Srbiji i Kini. Sofijini radovi su, takođe, uvršćeni u zvaničnu zbirku Rajn- Pfalc Krajs, Nemačka.
Od 2016. godine je članica Međunarodnog Udruženja novinara. Učestvovala je na brojnim književnim festivalima i međunarodnim književnim događajima. Od 2023. je počasni član pisaca Bangladeša. Član je uduženja Književnika Srbije od 2024.

Izložba "Tradicija vašara u Srbiji" // Gradski muzej Sombor // 15.8-15.9.
2024-08-15 18:00 - 2024-09-15 21:00 | Gradski muzej Sombor, Trg Republike 4, Sombor, 25000, Serbia
U Gradskom muzeju Sombor, u četvrtak, 15. avgusta u 18 časova biće otvorena izložba „Tradicija vašara u Srbiji“. Izložba je rezultat rada 24 etnologa i 18 muzejskih institucija iz naše zemlje, a Gradski muzej Sombor je domaćin ove putujuće izložbe koja je priređena u okviru Etnološke sekcije Muzejskog društva Srbije. Njenu realizaciju omogućilo je Ministarstvo kulture Republike Srbije.
Na izložbi će biti predstavljen raznovrstan arhivski materijal nastao od sredine 20. veka do danas, a koji otkriva specifičnosti narodnog života i kolektivnih manifestacija. Izložba „Tradicija vašara u Srbiji“ rasvetljava široj javnosti nepoznat aspekt vašara i njegovu simboličku funkciju, koja pored tradicionalnih oblika života danas uključuje i savremene fenomene potrošačke kulture, hiperprodukciju, prodor inustrijske robe i savremene muzike.
Kroz vredan audio i vizuelni materijal, posetioci će moći da upoznaju specifičnosti ekonomskog aspekta vašara, tradicionalne oblike robne razmene, zanatstva i domaće radinosti, ali i da saznaju kako su vašari od nekadašnjih manifestacija u crkvenim portama postali deo zabavnog života i mesta susretanja pod vašarskim šatrama sa dominantnom gastronomskom ponudom i popularnom muzikom.
Kako su vašari oduvek bili mesta susretanja i upostavljanja novih veza, izložba „Tradicija vašara u Srbiji“ nastala je u cilju upoznavanja šire javnosti sa konekstom vašara, istorijskim i društvenim razvojem, kao i višeslojnim značajem vašara u narodnoj kulturi. Na ovaj način akcentuje se duga tradicija njihovog postojanja na prostoru čitave Srbije.
Autor izložbe je Etnološka sekcija Muzejskog drušva Srbije, a izložba je nastala sa idejom da se deo originalne građe objedini i prikaže najširoj javnosti, kao i da se pokaže vredna praksa zajedničkog rada u oblasti prezentacije kulturnog nasleđa muzeja širom zemlje.

Sam & Shane's Serbian Adventure // KC Grad // 28.08.
2024-08-28 20:00 - 22:00 | Kulturni centar Grad, Braće Krsmanović 4, Beograd, Srbija
Pridružite nam se na nezaboravnom večeri komedije sa hedlajnerom Šejnom Kalaganom i glumicom Samantom Lakner!
Rođena u Arizoni i sa sedištem u Austriji, Samanta Lakner unosi seksipil i duhovitost na scenu, pretvarajući svakodnevne apsurde u zlato komedije. Od vanzemaljskih zavera do Vi-Fi bitaka, njeni smeli udarci i neodoljivi šarm garantuju noć beskrajnog smeha.
Posle rasprodanih samostalnih emisija širom Evrope, uključujući Beč, Istanbul i Budimpeštu, hedlajner Šejn Kalagan prvi put dolazi u Beograd! Opisana kao „blaga srca“, „pametna“ i „ugodna“, Šejnova komedija pokriva sve, od zabavljanja do solarnog sistema. Očekujte neočekivano!

"78 dana" // mts Dvorana // 28.08.
2024-08-28 20:00 - 22:00 | mts dvorana, Dečanska 14, Beograd, Srbija
Nakon trijumfa na Festivalu evropskog filma na Paliću gde je ovenčan Zlatnim tornjem za najbolji film i nagrada sa Kipra, iz Insbruka i sa Tofifesta u Poljskoj, debitantski dugometražni film rediteljke Emilije Gašić, „78 dana“ naći će se u domaćim bioskopima od 29. avgusta, a premijerno prikazivanje zakazano je za 28. avgust u mts Dvorani. Karte za zakazanu projekciju mogu se već sada kupiti na blagajni mts Dvorane ili online putem sajta ovog bioskopa.
Film smešten u period bombardovanja 1999. godine u jednom malom mestu u Srbiji, ujedinio je u jednom kadru iskusne glumce Gorana Bogdana, Jelenu Đokić i Pavla Čemerikića i četiri mlade glumice Viktoriju Vasiljević, Tamaru Gajović, Milicu Gicić i Mašu Ćirović.
Nakon očevog odlaska u vojsku, sestre Sonja (17) i Dragana (15) započinju video dnevnik na kućnoj kameri, snimajući, dok dani prolaze mirnu prirodu oko sebe, drhtavo noćno nebo tokom vazdušnih napada i zadirkivanje svoje sedmogodišnje sestre Tijane.
Stvari počinju da se menjaju kada misteriozni dečak i njegova stidljiva, mlađa sestra stignu iz Beograda i usele se u komšijsku kuću. Ubrzo, nova prijateljstva, prvi poljupci i prva razočaranja, zamenjuju strah od bombi.
Rediteljka Emilija Gašić podelila je svoje utiske nakon domaće festivalske premijere na Paliću i dve osvojene nagrade na ovom festivalu (Zlatni toranj za najbolji film i Gorki list nagrada publike):
„Bilo je jako lepo jer je naša publika stvarno osetila film. Bilo je i smeha i suza i nisam zamišljala da će biti ovako dirljivo.“
O snimanju i radu sa mladim glumicama, dodala je: „Snimanje je trajalo 20 dana. Snimali smo u junu 2022. Imali smo probe od mesec dana. Ekipa je bila mala I bila je divna porodična atmosfera. Možda su najveći utisak ostavile grupne scene. Snimanje rođendana i pravljenje palačinki. Tu je bila baš lepa atmosfera, slušali smo muziku iz tog vremena i sve je snimano kroz igru.”
Film „78 dana“ imao je svetsku premijeru na međunarodnom festivalu u Roterdamu (IFFR) u programu Bright Future. Prikazan je u takmičarskim programima na festivalu OFF Camera u Krakovu, IndieLisboa u Lisabonu i Festival De Cine Al Este u Limi u Peruu. Nagrađen je na filmskim festivalima na Kipru (Cyprus Film Days) i u Insbruku, u Austriji (IFFI), TOFIFESTU u Poljskoj.

Pasaž fest vol. 03 // Prolaz Milana Mladenovića // 30.08-01.09.
2024-08-30 18:00 - 2024-09-01 22:00 | Prolaz Milana Mladenovića, Zmaj Jovina 22, Novi Sad, Serbia
Treće izdanje Pasaž festa u programski fokus stavlja dve teme koje objedinjuju ovogodišnji naziv festivala Neko nas posmatra.
Prvo polazište je ideja festivala kao mogućnost za saradnju raznorodnih organizacija i pojedinaca sa fokusom na institucionalno – vaninstitucionalnu saradnju (Sterijino pozorje / MMC Led Art, udruženje građana Reaktor, udruženje građana Grafička mreža), na kreiranju programa u javnom prostoru, u ulici Zmaj Jovina, pasaž broj 22, kao zajedničkog dobra, odnosno brige za javno dobro kroz primarno perfromativne/dramske i vizuelne programe.
Drugo polazište je zasnovano na preispitivanju nasleđa, kako kulturnog (naziv pasaža broj 22 je Prolaz Milana Mladenovića, frontmena grupe EKV) tako i arhitektonskog nasleđa urbane celine Novog Sada, koji je sačinjen od mnogih pasaža među kojima je i naš.
Foto: David Hrubik
Oba polazišta se međusobno prožimaju kroz stih, ali i pitanje/konstataciju neko nas posmatra, kao potraga za odgovorima na pitanja šta radimo, kako to radimo, ko smo mi koji radimo i koliko možemo da utičemo, podstičemo i zagovaramo promene i rad na javnom prostoru odnosno javnom/društvenom dobru.
Ovogodišnji program festivala nadovezuje se na iskustva Pasaž festa iz prethodna dva izdanja. Tokom trodnevnog programa, publika različitog uzrasta i različitih preferencija, imaće mogućnost da uživa u aktivnostima – izložbama, koncertima, predstavama, razgovorima i da svojim prisustvom ukaže na kulturni i društveni potencijal pasaža broj 22, odnosno Prolaza Milana Mladenovića.
Cilj Pasaž festa je slojevit, on služi kao model i primer da jedan gradski pasaž može da ponudi različiti sadržaj i da prolaznicima koji se u njemu zateknu pruži različite sadržaje, da ih navede da se u njemu zadrže i da mu se često vrate.
Pasaž fest je posebno namenjen pasažu broj 22, ali ga možemo zamisliti u svim pasažima, prolazima i prostorima koji nam se čine kao svakodnevne usputne prečice, ali su zapravo mesta velikih potencijala, novih susreta i drugačijih iskustava.
Foto: David Hrubik
Program Pasaž fest-a
Petak, 30. avgust

19.00 časova Izložba u Prolazu: pogledi na Pasaž 22, autorski tim Tatjana Babić, Dragana Vilotić, Jelena Janev
19.15 časova Svečano otvaranje – Prezentacija murala u prolazu Milana Mladenovića: Street Art Novi Sad (Luka Đelić) / Šok Mural vol 2.0 (Bojan Dojkić)
19.45 časova Govorni program: Nasleđe u javnom prostoru
20.30 – 21.30 časova Program KREIRANJE PROSTORA PSŽZJ22: Panel diskusija – Kako napraviti mesto?

Subota, 31. avgust

18.00 časova Izložba na štenderu: Snovi u pasažu 22 – Mirjana Boba Stojadinović
19.00 časova Program KREIRANJE PROSTORA PSŽZJ22: Radionica sa korisnicima prostora
21.15 časova Performans 11258582 – Četa – štab za savremeni ples i umetnost

Nedelja, 1. septembar

18.00 časova Program KREIRANJE PROSTORA PSŽZJ22: Objavljivanje „Deklaracija PSŽZJ22” (online događaj)
19.00 časova Pozorje iznutra: Vođenje kroz unutrašnjost Sterijinog pozorja / Pokloni Sterijinog pozorja
20.30 časova Predstava: Zašto su sva igralista srušena?
21. 30 časova Muzički performans – Lakmus red

Brkovi 30. avgusta u niškoj Banovini
2024-08-30 19:30 - 22:00 | Banovina, Niš
Pank-folk legende Brkovi održaće koncert 30. avgusta u niškoj Banovini, u organizaciji producentske kuće Long Play. Šemso 69 i ekipa će pred vatrenim fanovima u Nišu nastupiti u sklopu turneje kojom obeležavaju 20 godina postojanja benda, ali i 15 od objavljivanja prvog albuma „PunkFolkWelness“, te 10 od četvrtog albuma „Pizda materina“.
Sa prošlogodišnjeg, osmog studijskog albuma „Krvava novčanica“ izdvojili su se hitovi „Više ni pankeri ne slušaju pank“, „Bauštela“, „Govno“, „A kada padne noć“, te su i oni na koncertima ravnopravno našli mesto uz stare favorite, rasturačke „Hormon sreće“, „Tolerancija“, „Nisam ja za tebe“, „Kurvo prokleta“, „Mala“, „Bolje da sam s frendovima pio rujno vino“…
To je garancija da će i u Banovini sve proteći uz šutke, gromoglasno pevanje, a duhovite opaske koje Šemso sipa na svakom koncertu, sasvim sigurno, neće izostati ni ovoga puta.
„Ne pamtim kada nam je iz nekog grada pisala tolika masa ljudi i pitala, da ne kažem zahtevala od nas da dođemo u Niš. I, evo, napokon sa veseljem mogu da kažem – Brkovi, 30.08, dvorište Banovine, vidimo se svi tamo“, radosno najavljuje Šemso.
Ulaznice za koncert Brkova 30. avgusta u niškoj Banovini koštaju u promotivnom periodu 1.500 dinara, cena će kasnije biti 1.800 dinara.

Mali Demon // Plato Milana Mladenovića // 30.08.
2024-08-30 20:00 - 21:00 | Dom omladine Beograda, Makedonska 22, Beograd, Srbija
Za kraj dvanaeste sezone Koncerata na Zidiću, Dom omladine Beograda u saradnji sa emisijom “BUNT” Radio-televizije Srbije, predstavlja bend Mali Demon, pobednike 8. izdanja Bunt Rok Festivala! Kao nosioci “Zlatne munje” ovog važnog takmičenja, koje promoviše mlade rok bendove, grupa Mali Demon predstavlja entitet koji nas tera u pozitivna iskušenja, za koja inače ne bismo imali hrabrosti.
Tekstovi ovog benda govore o lepoti prolaznosti, idealizaciji bunta i perspektivi koja nastaje u snovima. Kroz muzičko putovanje, producenti Milan Jevtić i Ilija Ivanović spojili su svoje strasti ka tvrđem i izgubljenom spoju zvuka elektronike i rok muzike. Osnovni zadatak bio je moderna muzika “sa kičmom”.
Toj akciji se priključila i Darja Nedić sa svojim unikatnim pristupom sviranja električne gitare i vatrenom željom da stvaraju i nastupaju. Ubrzo je nastala potreba za ženskim vokalima čije su uloge ispunile dive glamura Nina Đenadić i Olga Kraljević, koje su zaslužne i za vizuelni identitet projekta, za koji uskoro izlazi prvi album.
“Noseći tajne svojih nedostataka sa sobom, prevazilazimo ih sa osmehom i energijom koja slama barijeru stvaranja i uništenja. Pokretačkim zvukom želimo da obogatimo scenu tvrdom a zabavnom muzikom uz spoj ritam mašina, esid sintova i električnih gitara sa bogatom paletom pamtljivih vokala.”, poručuju članovi grupe Mali Demon.

Rock el Clasico // TC Promenada // 30.08.
2024-08-30 20:00 - 22:30 | TC Promenada, Bulevar oslobođenja 119, Novi Sad, Serbia
Virtuozi, svaki u svom muzičkom žanru, Stefan Milenković i Nele Karajlić, donose spektakl koji će publici pružiti potpuno novo iskustvo uživanja u muzici, koncertom „Rock el Clasico“, 30. avgusta na krovu TC Promenade, u Novom Sadu.
Sa početkom u 20 časova, Milenković i Karajlić odvešće publiku na nezaboravno putovanje u kom ne postoje barijere između roka i klasične muzike, kao ni granice u eksperimentisanju za ova dva vrsna muzičara.
Prvi „Rock el Clasico“ u Novom Sadu biće realizovan u okviru muzičke sezone 2023/2024 Gradske koncertne dvorane, u organizaciji Kulturnog centra Novog Sada.
Uz Neleta Karajlića i Stefana Milenkovića, nastupiće i bend Osiromašeni uranijum, koji čine: klavijaturista Vladimir Đedović, gitarista Ivan Zoranović, gitarista Aleksandar Crnatović, bubnjar Igor Jovčić i tenor Nemanja Crnatović, kao i GRMI (gudačka reprezentacija mladih instrumentalista), koju čine: violina Sofija Glavičić, violončelo Magdalena Matić, violina Olivera Mitrović, viola Anja Milošević, violina Jovana Savić i violina Dunja Stojković.

Bajaga i Instruktori // Ušće // 31.08.
2024-08-31 18:00 - 21:00 | Ušće
Jedan od najvećih pop-rock bendova ovih prostora, Bajaga i Instruktori, u subotu, 31. avgusta, na beogradskom Ušću, održaće njihov najveći koncert u Beogradu do sad.
“Samo nam je ljubav potrebna” je više od turneje – to je ljubavno pismo brojnim generacijama obožavatelja širom sveta, kojim bend proslavlja 40 godina postojanja.
U okviru te turneje, Ušće se sprema za nezaboravno veče i veličanstveni letnji koncert povodom velikog jubileja.
Fenomenalno ozvučenje, brojni gosti i set-lista puna iznenađenja, sastavljena od numera sa 13 studijskih albuma benda!
Bend će izvesti pesme koje nikada do sada nije svirao uživo, zatim one koje retko svira na koncertima, ali i sve one pesme koje je nemoguće izostaviti, nezamenjive himne koje su Bajagu i Instruktore učinile omiljenim bendom generacija.
Nakon koncerta u aprilu u MTS Dvorani, koji je rasprodat za manje od 24 časa i na kojem će se svirati samo pesme sa prvog albuma “Pozitivna geografija” kao omaž prvog velikom koncertu iz 1984. godine, koncert na Hipodromu biće jedna posebna prilika za osvrt na 40 godina izuzetne karijere i susret sa vernom publikom koja se očekuje iz raznih delova regiona i sveta.
Koncert počinje od 18 časova, s obzirom na veliki broj gostiju, dugu listu pesama, ali i sve ono što je planirano za ovu neponovoljivu veče i koncert drugačiji od svih dosadašnjih.
Karte u prodaji od 12. marta 2024. godine, preko efinity.rs i tickets.rs servisa.
Cene karata kreću se od 2000 dinara do 6000,00 dinara, u zavisnosti od pozicija. (šematski prikaz dat na kraju dokumenta)
U 40 godina postojanja, kultni pevač, gitarista i autor Momčilo Bajagić – Bajaga svojim pesmama zauvek se upisao u srca mnogih generacija obožavatelja. Iza grupe je 13 studijskih albuma. Pesme s albuma Pozitivna geografija slušaju se i danas i zvuče podjednako sveže i autentično.
Nakon velikog uspeha prvog albuma, usledila je eksplozija albuma, sa još većim uspesima koji su se nizali. Posle samo godinu dana objavljuju i drugi album Sa druge strane jastuka na kojemu su se našle hit pesme Zažmuri, 220 u voltima, Ti se ljubiš, Dvadeseti vek, Dobro jutro džezeri, Vidi šta sam ti uradio od pesme, mama, Sa druge strane jastuka, i druge.
Treći album Jahači magle izlazi 1986. godine sa hitovima 300 na sat, Samo nam je ljubav potrebna, 442 do Beograda i druge, a nakon dve godine izlazi Prodavnica tajni s legendarnim hitovima Plavi safir, Gore-dole, Verujem, ne verujem, Godine prolaze i Život je nekad siv, nekad žut koji se upisuju u rock evergreene ovih prostora.
Prema mišljenju poznatih rok kritičara, veoma retko je u istoriji ne samo bendova na ovim prostorima, da neko u tako kratkom periodu, za praktično nepunih 5 godina, izda 4 albuma sa toliko velikih i jakih pesama, koje su istovremeno i najavljivale i potvrđivale žanrovsku raznovrsnost i kvalitet Bajaginog autorstva.
Usledili su albumi Neka svemir čuje nemir, koji predstavlja kombinaciju studijskog i live albuma, Muzika na struju, Ni na nebu ni na zemlji, koji najvećim delom čini filmska muzika, te Od bižuterije do ćilibara, Zmaj od noćaja, Šou počinje u ponoć, Daljina, dim i prašina, U sali lom, Ovaj svet se menja.
Bajaga kao autor potpisuje preko 170 napisanih pesama, koje je napisao za svoj bend, ali i za druge izvođače, koje će uskoro biti objavljene u knjizi poezije.

Buč Kesidi // Banovina // 31.08.
2024-08-31 21:00 - 23:00 | Banovina, Niš
Buč Kesidi nastupiće 31. avgusta na velikom sasmostalnom koncertu u niškoj Banovini. Bend se u Niš vraća posle dve godine i rasprodatog koncerta za koji se danima tražila karta više.
Ulaznice će biti u prodaji od utorka, 9. jula od 10 časova na prodajnim mestima Tickets i online na tickets.rs, po promotivnoj ceni od 1.500 dinara za prvi kontigent ulaznica.
Regionalno popularni levoruki disko-pop-elektro-boj bend Buč Kesidi vraća se u nišku Banovinu, u organizaciji producentske kuće Long Play i Kontra Rights. Pančevački sastav, koji čine gitarista i vokal Luka Racić, i bubnjar i vokal Zoran Zarubica, posle dve godine se vraća u Niš, grad koji predstavlja jedno od njihovih najvećih uporišta od početka karijere. To potvrđuje činjenica da je njihov prethodni nastup u Banovini nominovan za koncert godine na regionalnoj ceremoniji MAC Awards.
Bend u Niš dolazi posle velike regionalne turneje, u okviru koje su rasprodali stadione Šalata u Zagrebu i Tašmajdan u Beogradu, Spens u Novom Sadu, 7 koncerata zaredom u zagrebačkom Saxu, ljubljansku Kino Šišku i mnoge druge koncertne prostore širom regiona. Upravo sa koncerta na Tašmajdanu bend je nedavno objavio i live album koji možete naći na svim streaming servisima.
“Radujemo se koncertu u Nišu, gradu koji zauzima posebno mesto u našim srcima otkad smo počeli da sviramo. Publika će imati priliku, pored poznatih, da čuje i nove pesme. Potrudićemo se da nadmašimo prethodne koncerte koje smo već održali u Banovini” izjavili su Zoran i Luka povodom novog dolaska u Niš.
Nema sumnje da će ponovo, kao i na svakom njihovom nastupu, euforiju, baš u skladu sa nazivom njihovog drugog albuma iz 2019. koji ih je lansirao u zvezde, izazvati numere “Nema ljubavi u klubu”, “TIHO”, “Đuskanje ne pomaže”, “Subota”, “Nedelja ujutru” i druge, kao i materijal sa prvenca “Posesivno-ospulsivni hospul” (2016) koji je jasno nagovestio njihov potencijal. Luka i Zoran najavljuju treći album, a pesme “Curimo po asfaltu”, “Skupi snagu” i “Trebaš mi” sa novog albuma se već uveliko pevaju u glas na koncertima.

Sweely // Barutana // 31.08.
2024-08-31 22:00 - 23:30 | Barutana
U Beograd nam po prvi put stiže, “the king of groove”, talentovani DJ i producent SWEELY iz Francuske, na drugo izdanje ФОМО žurke 31-og Avgusta u Barutani. Domaću podršku pružiće najistaknutiji DJ-evi sa naših prostora, RUNY , NEMAX, DJ duo LUTON & ŠĆEPA. Ova
eklektična kombinacija izvođača garantuje nezaboravan doživljaj i atmosferu koja će trajati do ranih jutarnjih sati.

SWEELY jedan je od najkreativnijih producenata nove generacije, koji vešto stvara različite muzičke žanrove, kao što su Minimal, mikro House i electro. Njegova sposobnost da komponuje i objavi konsekventan broj numera, a da pritom zadrži originalnost je doprinelo značajanom uticaju na njegov identitet, što pokazuju i njegova izdanja na Distant Hawaii, Lobster Theremin i Concrete
Music itd.
Duboki, energični live nastupi doneli su mu rezidenturu u zloglasnom klubu CONCRETE u Parizu. SWEELY -ijeva muzička interesovanja potekla su od njegovih najranijih dana, do širokog spektra muzičkih stilova, što je u velikoj meri doprinelo oblikovanju njegovog muzičkog pravca. Veliki deo svog vremena, SWEELY provodi istražujući svaki muzički instrument koji mu padne u ruke, sa posebnim ukusom gitare i klavijature.
Trake osciliraju između jazz uticaja sa svojim soul vokalima i zaraznim dubokim basom i upečatljivim ritmom, koji vas pokreće. Uvek ćete ga naći kako pleše iza svog MPC-a i druge opreme, producirajući na licu mesta, zadivljujuću
muziku koja prenosi njegovu energiju i ujedinjuje publiku.

RUNY je jedan od traženijih izvođača sa naših prostora, promoter i producent, kao i siva eminencija projekta CMOK, a poslednjih godina i kluba “Tunnel” iz Novog Sada. Čovek koji je svu svoju energiju uložio u jedinstvenu viziju razvoja elektronske muzike u lokalnoj zajednici u kojoj živi, neko ko ne pravi kompromis kada je u pitanju muzička struktura i kvalitet na elekstronskoj sceni. Organizovanje žurki, bukiranje domaćih i međunarodnih imena koristeći sopstvenu intuiciju, prateći sopstvenu energiju i svoj sluh, dovelo ga je do uspeha.
Ono što RUNY-a izdvaja od drugih izođača, jeste njegov jedinstveni muzički stil, organski haus uronjen u duboki šamanitički trens sa neočekivanim jazzy i disko izletima je njegova čarobna zvučna formula. Novo i staro, klasici pomešani sa manje poznatim ili opskurnim muzičkim draguljima prave hipnotičko – lekovitu sinergiju koja slušaoca najčešće odvede tamo gde ni sam nikada nije očekivao da će da stigne.
Vešt selektor, koji već uveliko puni regionalne klubove, a nakon njegovog izvanrednog seta za radio HÖR u Berlinu, RUNY osvaja i internacionalnu elektronsku scenu. Njegovo tajno oružje su All Night Strong klubske večeri u kojima najčešće u intimnijoj atmosferi publici prezentuje prošlost i budućnost house muzike.

LUTON & ŠĆEPA ovaj Dj duo stvaraju alhemijski spoj. Njihovi nastupi su ceremonijalna slavlja zvuku, gde je svaki pušteni ritam kao čarolija bačena na publiku. LUTON i ŠĆEPA, su još uvek u usponu, ali uveliko već glavna klabing atrakcija u regionu. Nećete videti nikoga kako pušta i uživa u house muzici kao što to oni rade! Sa snažnim muzičkim temeljima zasnovanim na sviranju instrumenata, ovaj bratski duo vrti setove inspirisane kvalitetnom svirkom, čvrstim gruvom i raznovrsnim harmonijama koje će vas zasigurno baciti na ples.
Više od samo muzičara, autentično odeveni, oni su arhitekte nezaboravnih muzičkih iskustava, pretvarajući svaki prostor koji dotaknu u živopisnu žurku i ples!
NEMAX Dj i jedan od osnivača renomiranog kluba Kult, od samog početka bio je deo mnogih zanimljivih projekata, manifestacija i festivala – kao organizator izvođača i promoter. NEMAX je nastupao na nekim od velikih domaćih i regionalnih festivala, kao što su Exit festival, Love Fest, Unum Festival, Freshwave i mnogi drugi.
Osim što je imao priliku da predstavi svoje setove, uglavnom bazirane na minimal i minimal tech muzici, širom Srbije i celog regiona, nastupao je u Švajcarskoj, Italiji, Norveškoj, Poljskoj, Gruziji, Španiji, Rumuniji i Grčkoj, pokazujući svoj jedinstveni zvuk raznolikom nizu ljubitelja muzike. Miljenik beogradske scene, sa karijerom koja traje više od decenije, NEMAX nastavlja da pomera granice unutar elektronske muzičke scene.
Njegovo duboko razumevanje žanra, zajedno sa njegovim organizacionim veštinama, obećava da će njegov uticaj nastaviti da raste, kako lokalno tako i internacionalno. Dok nastavlja da kreira nezaboravne događaje i nastupe, NEMAX ostaje ključna figura u oblikovanju balkanske underground scene.
ФОМО ima za cilj da beogradskoj publici predstavi renomirane umetnike koji se trenutno nalaze na programima najpoznatijih festivala, nudeći jedinstveni program koji se ne propušta. Ove sezone, ФОМО je značajno proširio svoj program, očekujući veći broj posetilaca nego ikada pre. Prvim izdanjem ФОМО žurke, otkriven je novi, drugačiji Beograd – onaj koji možda nije dovoljno istražen. Publika koja se pojavila pokazala je izražen ukus i senzibilitet, koji su možda bili marginalizovani, ali sada su ponovo u centru pažnje, sa svojim
potrebama za kvalitetnim muzičkim događajima.
Požurite po vaše karte koje možete nabaviti putem Cooltix i Resident Advisor.

Nikola Vranjković // Botanička bašta "Jevremovac" // 03.09.
2024-09-03 18:30 - 21:00 | Botanička bašta, Takovska 43, Beograd, Srbija
Kultni beogradski muzičar Nikola Vranjković održaće sa svojim bendom 3. septembra beogradski koncert u Botaničkoj bašti Jevremovac, u organizaciji koncertne agencije Long Play. Čuveni roker, autor i pesnik vraća se, posle godinu dana, u dobro poznat prostor gde je septembra 2023. održao rasprodat koncert za pamćenje.
U jedinstvenom ambijentu Botaničke bašte, uz specifičan repertoar i zvuk, Nikoline pesme su tada dobile sasvim novu boju. Vranjković otkriva da posetioce i sada očekuje sličan ugođaj:
“Odsviraćemo najtiši koncert u sezoni, što znači da ćemo da izvedemo veliki broj akustičnih balada i pesama srednjeg i sporijeg tempa koje, inače, retko sviramo. Naši koncerti u proseku traju oko tri sata, često menjamo set-listu, ali postoji dosta numera koje retko izvodimo. To su, uglavnom, pesme koje se ne uklapaju u klupske ili festivalske nastupe. Prostor Botaničke bašte je kao stvoren za takav koncert”.
Vranjković će sa bendom izvesti probran repertoar iz svoje bogate muzičke karijere. Još uvek je aktuelan njegov mini album sa četiri pesme “Teorija zabave”, objavljen u maju 2022.
Uz Nikolu, na pozornici Botaničke bašte će biti bubnjar Vladan Božilović, perkusionista Goran Savić, basista Miroslav Uzarević i gitaristi Danilo Nikodinovski, Milan Vučković i Ivan Zoranović, koji svira i klavijature.
Ulaznice za koncert Nikole Vranjkovića u Botaničkoj bašti koštaju 2.000 dinara i mogu se nabaviti putem mreže Tickets.rs.

24 Kitchen Piknik u Bašti // Botanička bašta Jevremovac // 07-08.09.
2024-09-07 13:00 - 2024-09-08 20:00 | Botanička bašta, Takovska 43, Beograd, Srbija
Manifestacija “24 Kitchen Piknik u Bašti” po četvrti put održaće se 7. i 8. septembra u Botaničkoj bašti “Jevremovac”. Posetioce očekuje bogata ponuda izabranih proizvođača hrane i pića, a sve će biti začinjeno odličnom muzikom.
Piknik će biti sjajna prilika da, u najlepšem parku u Beogradu, posetioci uživaju u kulinarskim iznenađenjima i specijalitetima pripremljenim po receptima poznatih svetskih kuvara 24 Kitchen, kao i da učestvuju u radionicama kulinarstva.

Osim u prirodi, gastronomskoj ponudi i druženju posetioce oba dana očekuju i sjajni koncerti autora i izvođača različitih muzičkih žanrova.
U subotu 7. septembra od 18 časova nastupiće soul-funk-r’n’b zvezda Zoe Kida, koja je prisutna kao kantautor i interpretator na domaćoj muzičkoj sceni preko dvadeset godina.
Najpre kao član alternativnog benda Mistake Mistake, a zatim kao osnivač i dugogodišnji član grupe Zemlja Gruva.
Početkom 2022. godine započela je solo muzičku karijeru hit pesmom “Bejbi”, a potom je objavila i singlove “Žena dete”, “Sunce”, “Voli me”, “Adam i Ševa”, koji su dokazali da je Zoe kantautorka koja publiku osvaja originalnim zvukom i tekstovima u kojima se svako može pronaći.
Izvanrednost njenog vokala, energije i scenskog nastupa nikoga ne ostavljaju ravnodušnim, zbog čega je publika raznih generacija voli i podržava. Muzički stil Zoe Kida predstavlja vešt spoj elemenata soul, r’n’b, funk, pop, afro i aktuelnih muzičkih trendova i tendencija.

Muzički program prvog dana će početi u 13:30h DJ setom, a od 16 časova nastupiće ReCover Rock Band, jedan od najboljih klupskih cover bendova iz Beograda koji se trudi da održi pop, mainstream rock i hard rock muziku aktuelnom i u ovom vremenu.
Bez kompromisa sviraju najveće hitove stranih i domaćih bendova iz perioda od 70-ih godina pa do danas.
Posle dve godine na muzičku scenu “24 Kitchen Piknika u Bašti”, na radost posetilaca, vraća se hrvatski bend Ljetno kino, koji će nastupiti u nedelju 8. septembra od 18 časova.
Troglasno pjevanje, ukulele, klarinet i bubanj čine originalni zvuk ovog sastava, a pesme iz različitih razdoblja i stilova u njihovoj obradi zovu na ludi ples.
Nekadašnji gitarista Azre i grupe Film Max Juričić pokrenuo je bend s Vladom Matulićem i Filipom Petkovićem u leto 2009. na Braču i od tada nastupaju na urnebesnim zabavama na jadranskim ostrvima, u najboljim gradskim klubovima, na otvaranju filmskog festivala u Kanu, na festivalima InMusic, EXIT.
https://www.youtube.com/watch?v=plk39vJ-K0o
Samostalni singlovi su ”Ruke” i ”Za ljubav”, a tokom saradnje sa Vladom Divljanom ostali su zabeleženi hitovi na EP ”4 GODIŠNJA DOBA” i na koncertnom albumu ”Live@TVORNICA KULTURE”.
Pre Ljetnog kina u nedelju od 16 časova nastupiće Indigo Blues. Njihov nastup posvećen je Janis Joplin i drugim muzičarima koji su stvarali šezdesetih godina prošlog veka. Na repertoaru će se, osim Janis, naći i Tina Turner, Cream, Piter Green, Etta James i drugi.
“24 Kitchen Piknik u Bašti” je pre svega porodični događaj, zato će i ove godine ulaz za decu do 12 godina biti besplatan. Najmlađi posetioci će ceo dan moći da uživaju u Dečjem kutku, gde će se održavati raznovrstan program sa animatorima, mađioničarem i predstavama za decu.
Kapije Botaničke bašte biće otvorene 7. i 8. septembra od 13 do 20 časova, a ulaznice po ceni od 2.000 dinara po danu mogu se kupiti na prodajnim mestima i preko online servisa Tickets.rs.

"Sva lica dobrote" // mts Dvorana // 11.09.
2024-09-11 20:00 - 22:00 | mts dvorana, Dečanska 14, Beograd, Srbija
Novi film velikog reditelja Jorgosa Lantimosa “Sva lica dobrote” (Kinds of Kindness) svoju bioskopsku premijeru imaće 11. septembra, u Velikoj sali mts Dvorane.
Nakon što je film svečano otvorio Festival evropskog filma Palić, Jorgosov triptih stiže u septembru i pred širu filmsku publiku, a gledaoci će, nakon poslednjeg rediteljevog filma “Jadna stvorenja” ponovo moći da vide svetske zvezde Emu Stoun i Viljema Defoa zajedno na ekranu. Ovaj put pridružuje se i Džesi Plemons, glavni nosilac uloga.
“Sva lica dobrote” čine tri priče, sa istim glumcima u različitim ulogama, a koscenarista Etimis Filipu i reditelj Jorgos Lantimos koji su sarađivali i na predhodnim uspešnim ostvarenjima poput filma “Jastog” iz 2015. godine, ideju za predstojeći triptih razrađivali su nekoliko godina.
Pred svetsku premijeru na ovogodišnjem filmskom festivalu u Kanu reditelj je rekao “Imalo je više narativnih formi prerastajući na kraju u antologijsku. Počeli smo sa jednom pričom, ali dok smo radili na njoj pomislili smo da bi bilo interesantno da snimimo film koji ima drugačiju strukturu od one koju smo do tad imali.”

Tokom pisanja scenarija, uvid u prve rukopise imala je i sad već stalna saradnica grčkog reditelja, a ujedno i dobitnici nagrade Oskar za glavnu žensku ulogu u pomenutom filmu “Jadna stvorenja”, Ema Stoun.
Navodi da je bila oduševljena njegovim novim projektom.
“Svideo mi se scenario i kako se razvija u triptih. Priče se prepliću na način koji nije nužno jasan, ali oslanja se na ono što je bilo ranije. Pomislila sam da je uzbudljivo,” rekla je glumica.
Tokom priprema za uloge Džesi Pelmons pokušao je da kao smernice pronađe nešto slično, ali, kako kaže bez mnogo uspeha: “Pokušavao sam da pogledam neke filmove, kao pronalazak inspiracije, ali teško je bilo naći bilo šta što je blisko ovom svetu.”
Sinopsis nagoveštava priču o čoveku koji nema mnogo izbora i pokušava da preuzme kontrolu nad svojim životom, o policajcu koji je uznemiren što je njegova žena koja se, nakon što je nestala vratila kao potpuno drugačija osoba, kao i o ženi odlučnoj da pronađe nekog drugačijeg.

Boljšoj balet // Sava Centar // 13.09.
2024-09-13 20:00 - 22:00 | Sava Centar, Milentija Popovića 9, Beograd, Srbija
Domaća publika će posle skoro pola veka imati priliku da prisustvuje spektaklu jednog od najboljih i najstarijih baletskih ansambala na svetu, čuvenog moskovskog Boljšoj teatra.
Gala koncert Boljšoj baleta će biti održan 13. septembra u Sava Centru, gde su poslednji put nastupili davne 1979. godine. Na Gala koncertu će se izvoditi najlepša baletska dela uz varijacije i duete originalne tehničke i stilske prefinjenosti klasičnih dela koja publika poznaje i voli.
Vrhunski prvaci i solisti će izvoditi delove iz baleta „Labudovo jezero“, „Uspavana lepotica“, „Spartak“, „Don Kihot“, „Korsar“, „Talisman“ i mnogih drugih, ali i antologijska savremena ostvarenja koreografa Maura Bigoncetija i Vejna Mekgregora.
Baletski ansambl u svom umetničkom izražavanju čuva tradiciju klasičnog baleta, ali i pronosi neprevaziđenu slavu Boljšoj teatra koji je pre 248 godina osnovala carica Katarina Velika, tako da je ovo zaista retka prilika za umetnički događaj kakav skoro nije viđen u Beogradu.
Povratak umetnika Boljšoj baleta na scenu Sava Centra je od istorijske važnosti za umetničku scenu Beograda i Srbije, a pokrovitelj Gala koncert je kompanija NIS, koja već godinama neguje i podržava vrhunske vrednosti kulture i umetnosti. Zato je kompanija NIS omogućila da celokupan prihod od prodaje karata bude doniran za podršku talentovanoj deci i mladim umetnicima u Srbiji.
Ulaznice za ovaj jedinstveni baletski spektakl, koji nikako ne treba propustiti, mogu se kupiti na svim prodajnim mestima Ticket Vision i preko online servisa tickets.rs.

Viktor Patraskan // Teatar 78 // 14.09.
2024-09-14 20:00 - 22:00 | Teatar 78, Resavska 78a, Beograd, Serbia
Traveling Romanian comedian Victor Patrascan will perform in Belgrade this September
The international comedian Victor Patrascan is set to bring his unique brand of humor to Serbia this autumn. Often referred to as ‘the Comedy Nomad’, Victor is known among his comedy peers for organizing the biggest self-produced tour of Europe and beyond.
With no place to call home, Victor practically lives on the road touring constantly. For the past four years, he performed in about 50 countries, bringing laughter to audiences with his clever observations and engaging storytelling. Having last performed in the Serbian capital back in 2022, Victor is keen to return to Belgrade with a big show on the 14th September in Teatar 78.
‘Stand up Comedy in Broken English’ is a unique show where Victor sharply skews ideas of nationality, hatred, race, religion and stereotypes.
Victor weaves his unique experience as a vagabond into his performances. Audiences are invited to see themselves reflected in the eyes of a performer who has uprooted himself from his national roots. While he jokes about the stereotypes of every nation he has visited, he also highlights how absurd identity can be. He promises a unique and thought-provoking experience for comedy lovers and dilettantes alike!
The show will be held entirely in English

Illusions // Bedouin // Hanagar // 14.09
2024-09-14 20:00 - 23:30 | Hangar 1 Luka Beograd, Beograd, Srbija
ILLUSIONS ne prestaje da nas oduševljava svojim impresivnim line up-om, 14.-tog septembra najavljuje spektakularnu žurku u Hangaru u Luci Beograd, sa početkom u 22h.
Prvi put u Srbiji u Beogradu, nastupaće, najtraženiji izvođači, DJ- duo BEDOUIN, američki produkcijski sastav koji se sastoji od Tamer Malki i Rami Abousabe, dele široku muzičku viziju koja se zasniva na njihovim raznovrsnim uticajima zahvaljujući njihovom bliskoistočnom nasleđu.
Kao muzičari, pevači, tekstopisci i multi-instrumentalisti, osvojili su svet svojim nesvakidašnjim muzičkim umećem, prepoznatljivog i bezvremenskog zvuka. Njihove sofisticirane produkcije su predstavljene na nekim od najpoznatijih svetskih izdavačkih kuća, kao što su Crosstowns Rebels, Get Physical, All Day I Dream,Circoloco, a nedavno i njihov sopstveni otisak – Human By Default.
U želji da pruže uvek nešto novo i drugačije, stvaraju jedinstvenu i fantastičnu kombinaciju, veštim miksovanjem i selektovanjem raznovrsnih žanrova. Energiju i vibracije koju hedlajneri nose sa sobom se ne propuštaju!
Zatim, vrlo autentična, talentovana MAGDALENA DJ i producentkinja, jedna je od vodećih techno izvođača, koja se jako brzo uzdiže na globalnoj sceni, tokom njegnog nastupa možete očekivati putovanje koje je inspirisano zvucima Detroita i ranih 90-ih godina techno scene. Vikend za vikendom, ona ostavlja malo prostora za odmor, uvek je u potrazi za sledećom izvanrednom žurkom.
MAGDALENA se čvrsto etablirala kao umetnica, promoterka i DJ, okružena muzičkim uticajima Hamburga, uronjena u nemački procvat Deep Melodic i Indie- Techno scene. Od njenih renomiranih događaja SHADOWS održanih širom Ibice, Evrope, Severne Amerike do njene impresivne diskografije, izdavačkih kuća: Diynamic, Mobilee, Kitball, Selador do Bedrock Records, Crosstovn Rebels i mnogih drugih. Za njenu muziku možemo reći da je atmosferična, improvizacijam i miksovanjem ,ostvaruje neverovatne rezultate i fantastičnu energiju na nastupima.
Uveliko već prelaze granice, naša domaća podrška, MIMI x FY sa sedištem na Mykonosu, DJ duo i producentkinje, pod uticajem su mnogih žanrova, uključujući elektronsku muziku, melodični Techno, Acid House, Indie Dance i Downtempo. Zaljubljene u disko muziku ne plaše se da ispuste po koji hit. MIMI x FY su se spojili 2017. i od tada su nastavile da rade B2B setove, vođeni istom strašću i ljubavlju prema muzici i publici. Rezidenti legendarnog kluba Moni na Mykonosu, kao i rezidenti na Ibizi, nastupale su zajedno na mnogim festivalima, klubovima i žurkama uz Âme, Adriatique, Agoria, Aera, Argy, Carlita, Damian Lazarus, DJ Gregory, Dubfire, Hardt Antoine, Jimi Jules, Maglia, Nick Morgan, Patrice Bäumel, Rodriguez JR., Roman Flügel, Sebastien Leger i mnogi drugi.
ILLUSIONS premašuje rekord, sa ciljem da domaću publiku odvede u potpuno novu dimenziju klabinga. Budite deo ove neverovatne avanture i rezervišite svoje mesto na ILLUSIONS žurkama!
Karte možete kupiti preko gigstix.com , cooltix.rs i u Vulkan knjižarama, za sve informacije, pratite nas na našoj Instagram stranici.

Street Movies Festival // Dom omladine, MTS dvorana // 18-22.9.
2024-09-18 08:00 - 2024-09-22 23:59 | Dom omladine Beograda, Makedonska 22, Beograd, Srbija
Prvi međunarodni Street Movies Festival se održava od 18. do 22. septembra 2024. godine u Beogradu, u Domu Omladine Beograda i MTS dvorani.
Street Movies Festival prikazuje filmove čija radnja se dešava na gradskim ulicama, putevima, kao i sve one u kojima je grad glavni junak. Ukoliko ste ljubitelj kultnih klasika poput „Goli u sedlu”, „Pobesneli Maks”, „Taksista”, „Telma i Luiz”, „Bekstvo iz Njujorka”, „Bulit”, „Nacionalna klasa”, „Kako je propao Rokenrol”, i sličnih, i volite filmove koji izlaze iz okvira konvencionalnog, Street Movies Festival je događaj koji ne smete propustiti.
U okviru 3 takmičarska programa: King of the Street – najbolji dugometražni filmovi, Short Road – najbolji kratkometražni filmovi i Best Belgrade Short – najbolji kratki filmovi o Beogradu, imaćete priliku da vidite selekciju od 101 filma iz celog sveta različitih žanrova (drama, animiranih, horor, SF, dokumentarnih, …).
Street Movies Festival će se održati na dve lokcije: u Domu Omladine Beograda i MTS Dvorani. Svečano otvaranje je zakazano za 18. septembar 2024. godine sa početkom u 20:30 časova u Velikoj sali Doma Omladine. Na otvaranju će uživo nastupiti Nikola Čuturilo i Zoran Predin sa svojim projektom „Analogna rasa” a publika će imati priliku da premijerno vidi i njihov najnoviji spot. Festival će otvoriti film Na korak do sna (Dernier Round) marokanskog reditelja Muhameda Fekrana, dirljiva priča o tri dečaka koji prolaze kroz niz poteškoća na putu do ostvarenja svojih snova.
Od ostalih filmova na festivalu izdvajamo i nezaboravnu dokumentarnu avanturu sa poznatim skejterom u francusko-brazilskoj produkciji Nedelja u Riu sa Seržiom Santorom (One Week in Rio with Sergio Santoro) reditelja Pjer-Žan Dufura (poznatijeg kao MASALADOSA), fantastičnu ispovest filmskog reditelja o povratku u rodnu Italiju Lovac na snove (The Dream Fisher) reditelja Roberta Valdesa, distopijski Unutrašnje promene (Itu Ninu) meksičke rediteljke Itandevi Hansen koji razrađuje potencijalni ishod klimatskih promena u budućnosti, zatim tužnu ispovest Razmena (Saralish) iranskog reditelja Jasera Ahmadija koji se bavi problemima maloletnih devojčica koje udaju za starije muškarce i uzbudljiv dokumentarni „road movie” Lutalice (All Who Wander) o životu ljudi koji krstare otvorenim putevima u svojim kamperima.
Među brojnim inostranim gostima festivala imaćete priliku da upoznate i tri dobitnika EMMY nagrade iz 2023. godine, Džona Aleksandera, Džej Si Gest i Šona Rodsa koji će premijerno prikazati svoj film Videćeš ti svoga Boga (Ur Gunna Get It).
Tokom festivala održaće se i mnogobrojni prateći programi među kojima izdvajamo radionicu Džej Si Gest pod nazivom Kako snimiti film sa malim budžetom, a velikim rezultatom („Small” Filmmaking with Big Impact) i panel Muzičari i film – neraskidiva veza (Musicians and Film – Unbreakable Bond).
Više informacija i detaljan program možete naći na sajtu festivala.

“Lazarev put” premijera // mts Dvorana // 18. 09.
2024-09-18 20:00 - 22:00 | mts dvorana, Dečanska 14, Beograd, Srbija
Beograd će 18. septembra 2024. godine biti epicentar filmske umetnosti kada će u MTS Dvorani premijerno biti prikazan dugoočekivani film “Lazarev put,” reditelja Ivana Jovića. Ova arthouse misterija, koprodukcija Srbije i Grčke, već je osvojila tri prestižne nagrade na svetskim festivalima i selektovana je na više od desetine festivala širom sveta.
Premijeri filma prethodiće poseban muzički događaj – koncert grčke vokalne solistkinje Nektarije Karanci, čiji će glas obogatiti muzički ambijent ovog jedinstvenog filmskog ostvarenja i čuvenog Vasilis Cabropulos, koji je komponovao muziku za film, izvedenu uz podršku Atinskog simfonijskog orkestra. Koncert će pružiti publici jedinstvenu priliku da se uživo upozna sa muzičkim delom koje daje dodatnu dimenziju ovoj filmskoj priči.

Nakon premijere u Beogradu, “Lazarev put” će biti prikazivan u bioskopima širom Srbije počevši od 19. septembra, omogućavajući domaćoj publici da uživa u ovom umetničkom delu koje spaja srpski i grčki kreativni duh. Glavnu ulogu u filmu tumači Ivan Bosiljčić, koji nas vodi kroz priču o uličnom umetniku Lazaru, zarobljenom na tajanstvenom ostrvu, u borbi protiv neobične birokratije koja mu ne dozvoljava povratak kući.
Osim Bosiljčića, u filmu briljiraju i Nebojša Dugalić, Žarko Radić, Judita Franković, Bojan Žirović i Ana Ćuk, doprinoseći bogatstvu likova i slojevitosti priče.
Foto: Promo
“Lazarev put” nije samo vizuelno i narativno iskustvo, već i duhovno putovanje. Film se dotiče univerzalnih tema kao što su potraga za smislom, iskušenja na putu samospoznaje i sukob sa neizbežnim silama sudbine. Lazarova borba da napusti ostrvo postaje metafora za unutrašnje izazove s kojima se suočavamo dok tragamo za sopstvenim identitetom i slobodom.
Film je sniman na autentičnim lokacijama u Novom Sadu i na grčkim ostrvima Santorini i Folegandros, donoseći jedinstvenu vizuelnu i narativnu estetiku. Jović je, takođe, najavio i objavljivanje knjige “Dnevnik Lazarevog puta”, koja će obuhvatiti eseje i razgovore sa saradnicima, pružajući dublji uvid u kreativni proces stvaranja ovog filma.
Foto: Milan Kolarski
Iza ovog filmskog ostvarenja stoji Terirem produkcija sa koproducentima GroupM Motion Entertainment, Living Pictures iz Beograda i View Master Films iz Atine. Distributer filma je MegaCom film.
Ne propustite ovaj poseban događaj u Beogradu, gde se film i muzika spajaju u jedinstvenom umetničkom doživljaju.

„Dizni koncert: Čarobna muzika iz filmova" // mts Dvorana // 29.09.
2024-09-19 16:00 - 21:30 | mts dvorana, Dečanska 14, Beograd, Srbija
Zbog velikog interesovanja i veličanstvenog majskog spektakla ponovo je zakazan magični spektakl “Dizni koncert: Čarobna muzika iz filmova” koji će se u nedelju, 29. septembar održati u mts Dvorani. Sada već uspostavljena tradicija gala događaja uključuje dva termina koncerta, od 16h i 19h, a za nezaboravni doživljaj izvođenja Diznijevih numera karte se već od danas mogu pronaći na blagajni Dvorane.
Pre nepunih mesec dana 11 izvođača domaće muzičke i glumačke scene, u sastavu Gorice Popović, Jelene Gavrilović, Zejne, Zoe Kida, Milana Antonić, Nevene Božović, Dušana Svilara, Stefana Zdravkovića Princa, Lejle Hot i Marka Luisa, a u pratnji Vojvođanskog simfonijskog orkestara, pred punom Velikom salom mts Dvorane izvodilo je preko 30 melodija iz najpoznatijih animacija prestižnog Disney studija. Dugotrajnim aplauzom i sa istinskim oduševljenjem ispraćene su pesme uz koje su mnoge generacije stasale, a uz koje mnoge tek sazrevaju, jer legendarni filmski studio punih 100 godina donosi na veliko platno najpoznatije naslove, ispunjene nezaboravnim kompozicijama.
Septembarska repriza koncerta predviđa identičan raspevani repertoar. Na srpskom jeziku izvodiće se legendarne pesme voljenih avantura kao što su “Mala sirena”, “Vajana”, “Mulan”, “Kralj lavova”, “Aladin”, ali i “Zaleđeno kraljevstvo”, “Lepotica i zver”, “Želja” i mnoge druge.
I ovog puta publika će moći da čuje prepoznatljive taktove melodija “Bibidi bobidi bu” koju će izneti glumica Gorica Popović, “Krug života” koju u duetu izvode Dušan Svilar i Milan Antonić, pesmu „Na moj znak“ sa Markom Luisom, numeru “Želja” sa Lejlom Hot na sceni, ali i kako “Medo gde si ti” iz animacije “Knjiga u džungli” zvuči u izvođenju svih učesnika.
Diznijevi koncert održavaju se u gradovima širom sveta. a Beograd je upravo jedan od onih koji ima mogućnost da bude domaćin magičnog spektakla, sa licencom izvođenja, uz vizualne sadržaje i učešće simfonijskih orkestara.
Tokom koncerata variraće kako isključivo simfonijski instrumentalni nastupi, tako i multimedijalne produkcije sa solistima i horovima.
Dvočasovna muzička magija završiće se Diznijevom himnom “Želju kad pod zvezdom sniš” (When you Wish upon a star).

Konstrakta i Zemlja Gruva // Sava Centar // 19.09.
2024-09-19 20:30 - 22:30 | Sava Centar, Milentija Popovića 9, Beograd, Srbija
Ana Đurić Konstrakta, jedna od najistaknutijih muzičkih zvezda sa ovih prostora i naša predstavnica na Pesmi Evrovizije 2022, najavila je svoj prvi veliki samostalni koncert u Beogradu. Zajedno sa bendom Zemlja Gruva, nastupiće u Plavoj dvorani Sava Centra u četvrtak, 19. septembra, od 20:30, i publici prirediti specijalni audio-vizuelni performans.
Ulaznice su u prodaji od danas na prodajnim mestima Ticket Visiona kao i onlajn.
„Još nakon Evrovizije želela sam da održim koncert u Beogradu, ali evo, kasnim samo dve godine,” kroz šalu je rekla Konstrakta i dodala „Može se reći da sam čekala otvaranje Sava Centra kako bismo mogli da nastupimo, i velika mi je čast što će naš koncert biti prvi u Plavoj dvorani, za koju sam emotivno vezana“.
Veliku pažnju svetske javnosti, Konstrakta, tekstopisac i muzičarka, privukla je pesmom „In Corpore Sano“, kojom je predstavljala Srbiju na Pesmi Evrovizije 2022. godine u Torinu. Ova numera postigla je ogroman globalni uspeh; kroz svoju tematiku je udružila ljude iz najrazličitijih slojeva i krajeva u podršci Konstraktinom nastupu na ovom muzičkom takmičenju, na kojem se pozicionirala na visokom, petom mestu. Uručena joj je nagrada Marcel Bezansson, zvanično priznanje Evrovizije koje se dodeljuje za najbolji umetnički nastup, a pored toga osvojila je još dve nagrade takmičenja – za najbolji tekst i za najinovativniji scenski nastup.
Numerom „Novo, bolje“ i ponovnim nastupom na domaćem izboru za Pesmu za Evroviziju / PZE2024, Konstrakta je uspostavila koncept epizode na evrovizijskoj platformi uz naznaku da će na dvogodišnjem nivou objavljivati nove epizode.
Nakon velike popularnosti hita „In Corpore Sano“ koji je objavljen u okviru „Triptiha“, usledio je još jedan zapaženi singl – „Evo, obećavam“, opet u formi omnibusa, iz tri dela. „Triptih“ i njegova tematika skrenuli su pažnju kritike na našim prostorima, dok je uz često citiranje pesme „Evo, obećavam“ postalo jasno da Konstrakta kroz svoje pesme obrađuje aktuelne društvene teme.
I u saradnjama koje uspostavlja, Konstrakta još uvek insistira na postojanju teme koju prepoznaje kao značajnu i aktuelnu za društvo u kome živi.
U tom smislu, sa slovenačkim muzičarem Magnificom udružila je snage na numeri „Put“, koja je rađena specijalno za film Dragana Bjelogrlića „Čuvari formule – lančana reakcija“. Krajem prošle godine, zajedno sa Zemljom Gruva, objavila je singl „O, klasje moje“ po čuvenom tekstu pesnika Alekse Šantića, koja je sastavni deo novog serijala redakcije školskog programa RTS-a „Lektizer“.
Podržala je kampanje medijske pismenosti pod nazivom „Nova pismenost“, bezbednosti dece na internetu, „bodyright” koju je pokrenuo Populacioni fond Ujedinjenih nacija u saradnji sa kancelarijom Poverenika za zaštitu ravnopravnosti, kao i kampanju „Da njeno ponovo bude njeno“ Autonomnog ženskog centra. Učestvovala je u akciji solidarne prodaje sa prodavcima magazina Liceulice, kao i u programima Fondacije SOS Dečija sela Srbija. Kroz humanitarnu akciju sa Metalcem, prodajom lavora i bokala, prikupili su 2,5 miliona dinara za donaciju NURDOR-u.
Konstrakta je na muzičkoj sceni već 20 godina. Počela je u bendu Mistake Mistake, a kasnije se istakla kao vokal indi pop grupe Zemlja Gruva. Od 2019. godine pesme objavljuje pod sopstvenim imenom, a nastupa uz svoj matični bend Zemlja Gruva.va

Great Heart Art // Beogradski sajam // 20-22.09.
2024-09-20 - 2024-09-22 | Beogradski sajam, Bulevar vojvode Mišića 14, Beograd, Srbija
Beogradski umetnički savet je nevladina organizacija posvećena humanitarnom radu i razvoju kulture i umetnosti, sa posebnim fokusom na kreativne industrije, unapređenje položaja mladih i život osoba sa invaliditetom. Od našeg osnivanja 2018. godine, uspešno smo realizovali preko 30 različitih projekata u oblasti kulture, umetnosti i kreativnih industrija, kao organizatori i partneri.
Naša misija je da kroz različite umetničke i kulturne aktivnosti promovišemo talente, kreativnost i inovativnost, dok istovremeno stvaramo inkluzivno okruženje koje podržava i osnažuje osetljive društvene grupe.
Great Heart Art – Više od konvencije
beogrGreat Heart Art (GHA) je naša misija i koncept koji je više od dogadjaja. GHA predstavlja jedinstven spoj umetnosti tetoviranja, grafita, oslikavanja, i drugih modernih umetničkih formi. Svake godine, GHA okuplja talentovane umetnike iz različitih krajeva sveta, pružajući im platformu da pokažu svoja dela, razmene ideje i stvaraju nova partnerstva.
Od prvog GHA događaja 2019. u Umetničkom paviljonu Cvijeta Zuzorić na Kalemegdanu, koji je privukao 40 umetnika i preko 1000 posetilaca, do najnovijeg izdanja u Hali Sportova Ranko Žeravica sa više od 120 umetnika i 3000 posetilaca, GHA je rastao i razvijao se u pravom smislu.
Ali, ono što ostaje isto je naš humanitarni duh koji gajimo od prvog dana – sva prikupljena sredstva od Manifestacija se doniraju osetljivim grupama, od centara za zaštitu dece do direktnih donacija maloletnim licima sa teškim oboljenjima. Više o humanitarnim aktivnostima možete videti u linkovima sa konferencija za štampu i medijskih izveštavanja.
Program
20. Septembar
1. Watercolor
2. Small tattoo (7x5cm)
3. Portrait
4. Healed
5. Best of day
21. Septembar
1. Blackwork
2. Old school
3. Realistic B&G
4. Best of day
22. Septembar
1. Color
2. Neotraditional (japanese, new school…)
3. Open
4. Best of day

Lipov Loud, Bumeri i Nije za nju // Beograd bašta // 21.9.
2024-09-21 18:30 - 23:59 | Beograd bašta, Bregalnička 5, Beograd, Serbia, 11000, Serbia
Tri beogradska benda, Lipov Loud, Bumeri i Nije za nju organizuju u subotu, 21. septembra besplatan rok koncert za Beograđane u Beograd bašti, kultnom parku na Zvezdari.
Beograd Bašta u Bregalničnoj ulici nekada je bila otvoreni bioskop koji je bio poznat „u kraju“ po okupljanju Beograđana željnih druženja i umetnosti. Preko 40 godina, na ovom prostoru nije bilo nikakvih (kulturnih) dešavanja.
„Rešili smo da napravimo ’komšijsku’ svirku, za ljude sa Zvezdare i sve zainteresovane, da malo oživimo ovaj prostor za koji nas vežu mnoga lepa sećanja“ kaže ekipa koja organizuje koncert i dodaje da veliku zahvalnost u ovom poduhvatu duguje lokalnim biznisima: „Svi oni žele da pomognu, u duhu dobrih komšijskih odnosa. Troškove ozvučenja, svetla i profesionalnog obezbeđenja pokrivaju restorani Majstor i Margarita, Hrastovina, MTS dvorana i kafe Arte Suave“.
Vrata bašte se otvaraju u 18.30 časova, a ulaz je besplatan.
NIJE ZA NJU
Grupu NIJE ZA NJU su osnovali veterani koji su svirali krajem osamdesetih i početkom devedesetih, a onda spletom različitih okolnosti nastavili svoj rad 2017. godine, stvaranjem novih, ali i oživljavanjem starih pesama. Muzika pripada nekom pop/rock žanru koji prožima prepoznatljiva nota 80’tih, uz naglašenu rif gitaru, oštru ritam sekciju i pesme različitog karaktera.

Članovi benda su Branimir Knežević Brana – glavni vokal, Slobodan Bogdanović Toza – bas, Janićijević Dušan Duca – gitara, Marija Aleksić – prateći vokal, Aleksandar Jović – klavijature, Goran Ljuboja Trut i Nebojša Obradović – bubanj.
BUMERI
Bumeri su nastali krajem 2023. godine. Članovi benda su Dušan Pavlović, profesor Fakulteta političkih nauka i bivši gitarista grupe Vampiri, David Kelly, profesor muzike na International School of Belgrade, Igor Božović (ex Oceanchild), Dejan Tomović i Srđan Milenković (ex Vampiri, ex Charisma); Aleksandar Sarajlić (ex Krug, ex Filigrani).

Bumeri su u aprilu 2024. izdali mini album pod nazivom „Prvi koraci“ sa pet pesama. Njihova muzika se najbolje može opisati kao pop-rock sa ljubavnim i društveno-angažovanim tekstovima.
LIPOV LOUD
Beogradski bend Lipov Loud osnovan je 2018. godine spontano, kao rezultat druženja i nekoliko sviračkih sesija održanih u muzičkom studiju Lion. Kreativni rad nastavljen je u studiju P3 u BIGZ-u gde su snimljeni i prvi demo snimci za pesme Moj grad, Boje, Bla bla i Milionima godina. U maju 2022. godine za izdavačku kuću Long Play objavljen je i prvi EP pod nazivom Ne pristajem sa četiri energične, emotivne pesme i zvukom koji se može opisati kao beogradski garažni rok.

Sa autorskim materijalom Lipov Loud nastupao je samostalno u Beogradu kao i širom Srbije na brojnim festivalima, zajedničkim i samostalnim koncertima, između ostalog i u klubu Elektropionir, Jugošpedu, klubu FEST, KC Gradu, GKC Užice, na Arsenal festu u Kragujevcu, na Moonwalk festivalu u Pančevu, Titan demo festu u Kosjeriću i Gitarijadi Vojvodine. Lipov loud čine: Goran Kostić Kole (bubnjevi), Đorđe Đolović (ritam gitara), Branislav Glumac (solo gitara i vokal) i Rade Šević (bas i vokal).

Holivud u Srbiji // mts Dvorana // 21.09.
2024-09-21 20:00 - 22:00 | mts dvorana, Dečanska 14, Beograd, Srbija
Poseban koncert filmske muzike, “Holivud u Srbiji” biće održan 21. septembra u mts Dvorani, a publika će imati jedinstvenu priliku da uživa u muzici najvećih svetskih hitova holivudske kinematografije.
Pod dirigentskom palicom Amerikanke Džejn Braun i uz Simfonijski orkestar, biće izvedena muzika uz vokalne duete i solo izvođenja soprana i tenora iz filmskih hitova kao što su: Ratovi zvezda,Titanik, Jadnici, Pirati sa Kariba, Indijana Džons, Šindlerova lista, Nemoguća misija, Pink Panter, Zaleđeno kraljevstvo, Ples malog pingvina, Kako da dresirate svog zmaja, Fantastične zveri i gde ih naći, Negde u vremenu,….
Dirigenkinja Džejn Braun uoči nastupa u Beogradu poziva ljubitelje kinematografije da dođu na ovaj nesvakidašnji muzički događaj:
“Pozivam publiku da dođe na ovaj fantastični događaj na kome će Simfonijski orkestar rukovođen” mojom palicom” izvesti neke od najvećih muzičkih numera svetskih filmskih hitova poput Ratovi zvezda, Titank, Jadnici, Pirati sa Kariba, Šindlerova lista, Nemoguća misija, Pink Panter, Zaleđeno kraljevstvo i mnoge druge. Ne propustite ovaj svečani događaj i požurite po svoju kartu”, poručuje Braunova.
Inače, Džejn Braun, rođena je u Kaliforniji, a oduvek je imala strast da deli najbolje u muzici sa svima oko sebe. Magistar je muzičkih umetnosti na Državnom univerzitetu Kalifornije. Nakon što je uspostavila snažnu osnovu kao profesionalni orkestarski muzičar i muzički pedagog, Braun je započela svoju karijeru dirigujući simfonijskom muzikom 2001.
Džejn je nedavno završila doktorat muzičkih umetnosti iz orkestarskog dirigovanja na Univerzitetu Nevada, Las Vegas. U aprilu 2013. imenovana je za dirigenta Rubi Mountain Symphony u Nevadi, a u julu 2013. dirigovala je koncert sa muzikom iz dela Jadnici u SAD-u
. Poslednjih godina, između ostalog, Džejn je dirigovala Državnim simfonijskim koncertnim orkestrom Ukrajine u Kijevu, Državnim akademskim orkestrom Republike Kazahstan, Kamernim orkestrom Dagestanske državne filharmonije, kao i u dva državna orkestra u Sankt Peterburgu, Rusija.

Runda Digital Day vol. 6.0 // Dom omladine Beograda // 23-24.09.
2024-09-23 - 2024-09-24 | Dom omladine Beograda, Makedonska 22, Beograd, Srbija
Šesto izdanje Runda Digital Day konferencije, koju organizuje Regionalno udruženje nezavisnih diskografa – RUNDA, biće najveće i najinternacionalnije do sada. Događaj raste na dva dana održavanja, 23. i 24. septembra u Domu omladine Beograda, a ogroman značaj Runda Digital Day-a ove godine je u tome što će u okviru njega, prvi put u ovom delu Evrope, biti održana i godišnja konferencija Svetske mreže nezavisnih izdavača – WINCON.
Na šesto izdanje Runda Digital Day stiže preko 200 delegata iz celog sveta – od Azije, Latinske i Severne Amerike, do Australije, Novog Zelanda i niza evropskih zemalja. Svoj dolazak potvrdili su predstavnici muzičkih giganata kao što su YouTube, Bandcamp, Merlin, Orchard, Audio Salad, LyricFind, Zebralution, zatim vodeći akteri muzičkih asocijacija WIN i IMPALA i brojnih nezavisnih izdavačkih kuća, među kojima su Sub Pop Records, Beggars Banquet Group, Partisan Records, i niz muzičkih profesionalaca iz Srbije i regiona.
Runda Digital Day će i ove godine staviti fokus na najaktuelnije teme iz oblasti digitalne distribucije muzike, korišćenja novih tehnologija i digitalnih alata, veštačke inteligencije i njenog etičkog korišćenja u industriji, nove načine ostvarivanja prihoda od muzike, kao i brojne prezentacije i radionice.
„Jedan od naših glavnih ciljeva od osnivanja Runde je da povežemo region sa svetom i da dovedemo svet u region. Time što će WINCON biti deo ovogodišnjeg izdanja konferencije Runda Digital Day, ne samo da je ostvaren taj veliki cilj, već su stvoreni i najbolji mogući uslovi za umrežavanje globalne nezavisne muzičke zajednice, razmenu iskustava, učenje i napredovanje, dok istovremeno poštujemo naše zajedničke vrednosti“, istakao je predsednik Runde i Upravnog odbora IMPALA-e Dario Draštata.
Svetska mreža nezavisnih izdavača povezuje i razvija globalnu nezavisnu muzičku zajednicu, a njena godišnja konferencija WINCON, koja će ove godine biti održana u Beogradu, okuplja lidere i inovatore muzičke industrije iz preko 40 zemalja sveta i predstavlja ključnu platformu za nezavisni muzički sektor, pokrivajući oblasti kao što su striming, upravljanje pravima, kreiranje politika i uticaj novih tehnologija poput veštačke inteligencije.
Bogat dvodnevni konferencijski program 6. izdanja Runda Digital Day pratiće i muzički deo, za koji je zadužen partner konferencije – platforma Srbija stvara / Serbia Creates, u sklopu kojeg će se predstaviti učesnici programa Serbia Creates: The Spotlight.
Na marginama ovogodišnje konferencije biće održan i sastanak projekta BELEM, sufinansiranog kroz fond Kreativna Europa EU, u kojem je Runda jedan od 15 partnera i koji akcent stavlja na prevode muzičkih tekstova i unapređenje prihoda od njih.

The Spotlight: Više od 15 izvođača na dve bine // Dom omladine Beograda // 24.9.
2024-09-24 20:00 - 23:59 | Dom omladine Beograda, Makedonska 22, Beograd, Srbija
The Spotlight biće održan 24. septembra u Domu omladine Beograda, s početkom u 20 časova, kao zvaničan muzički program u okviru šestog izdanja Runda Digital Day konferencije, koju organizuje Regionalno udruženje nezavisnih diskografa (RUNDA). Na dve bine – u sali Amerikana i u klubu DOB-a nastupiće više od 15 izvođača, uključujući spotlajtere iz dve generacije pobednika nacionalnog muzičkog konkursa „Serbia Creates: The Spotlight“. Priliku da se predstave muzičkim profesionalcima iz celog sveta imaće Dante, Dolores, Dzipsii, Filip Baloš, Iva Lorens, Jowam, Jymenik, Keni nije mrtav, Kruz Roudi, Lil Stey, Logička greška, Nadya, Rouzi, Škofja Loka i Zhiva.
Ulaznice su u prodaji na blagajnama Doma omladine Beograda, Štark Arene, TC Rajićeva i online na efinity.rs po promo ceni od 1100 dinara.
Rep i trep muzičar Dante predstaviće svoj debi album „Kuda ide vreme?“, koji broji više od pola miliona slušanja na striming platformama, a njegovi autentični tekstovi i zarazni bitovi zagrejaće atmosferu u Domu omladine.
Ženski pop-nju vejv duo Dolores predstaviće svoj elektro pop zvuk inspirisan osamdesetim i devedesetim godinama, sa primesama svega onog novotalasnog što je dobro, a publika će moći da uživa u pesmama poput „Šta te radi“, „Džejn“ i „Lutanje“.
Umetnik Dzipsii će svojim magičnim vokalom publici dočarati jedinstveni spoj andergraunda i popa, uz dobro poznate numere „Greh“, „Finibrid“, „Java“, „Sve je isto“.
Mladi pop izvođač Filip Baloš doneće inovativnost, magiju i odličan zvuk na scenu Doma omladine, kao i numere „Novi plan drugi san“, „Duga je noć“, „Idemo do mene“ i druge.
Pop zvezda nove generacije, Iva Lorens, koja se našla na prestižnoj listi 100 izvođača na koje treba obratiti pažnju za 2024. godinu, koju je objavilo Evropsko Udruženje nezavisnih diskografa IMPALA u partnerstvu sa YouTube-om, otpevaće svoje hitove „Dom“, „Svitanje“, „Udarci“, „2 do 4“ i druge.
Mladi beogradski reper Jowam, koji je postao poznat zahvaljujući duetu „Malo tiše“, na binu Doma omladine doneće svoje nove i stare rime.
Viralna alt-pop kantautorka Jymenik, prepoznatljiva po svom soulful vokalu, publici će predstaviti pesme sa svojih EP-jeva „Sumrak“ i „Beskraj“.
Alternativni rok – pank bend Keni nije mrtav, binu će pretvoriti u epicentar dobre zabave i energije, svojim moćnim nastupom i hitovima „Dijamanti“, „Samodisciplina“, „Ajmo da plešemo“.
Novosadski indi-rok trio Kruz Roudi na scenu će doneti osveženi gitarski zvuk sa indi i fank elementima i dobro poznate singlove „Repriza“, „Sve kruži“, „Anksioznost“ sa svog prvog albuma.
Mlad, specifičan i inovativan artist Lil Stey, privukao je ogromnu pažnju publike na TikToku, kroz kratke video klipove u kojima repuje, a ovog puta svoje veštine pokazaće pred publikom u Domu omladine.
Predstavnici alternativne kulture, beogradski nju vejv bend, Logička greška, obećavaju energičnu svirku, eksperimentisanje sa zvukom i fuziju balada i tvrđih pesama.
Srpska avangardna umetnica Nadya izvešće svoje beskompromisne i autentične rime, predstavivši novo lice srpske rep andergraund scene.
Mladi umetnik Rouzi, jedan od miljenika nove publike, prepoznatljiv po svom jedinstvenom muzičkom izrazu, zapaliće publiku izvođenjem svog hit singla „Jao mama!“, kao i drugim popularnim numerama.
Vokalno-instrumentalni sastav iz Beograda, Škofja Loka, predvođen vokalnim duom na štiklama „Puslice iz pakla“ sa pratećim orkestrom bubnjeva, basa, gitare, ukulelea, udaraljki, duvačke sekcije, predstaviće mešavinu žive svirke i elektronskih zvučnih formi, u fuziji najrazličitijih stilova 20. i 21. veka – od rokenrola, popa, afrobita, fanka, panka, elektro bugija i hip hopa.
Svestrana andergraund muzičarka Zhiva, dobitnica nagrade za Najboljeg novog izvođača 2024. godine, koju dodeljuje Udruženje nezavisnih izdavača RUNDA, i jedna od izvođača sa zvanične IMPALA i YouTube liste 100 izvođača na koje treba obratiti pažnju, očaraće publiku izvođenjem pesama sa svog prvog albuma „Preterujem“.
Šesto izdanje Runda Digital Day konferencije, koju organizuje Regionalno udruženje nezavisnih diskografa – RUNDA, biće najveće i najinternacionalnije do sada. Događaj raste na dva dana održavanja, 23. i 24. septembra u Domu omladine Beograda, a ogroman značaj Runda Digital Day-a ove godine je u tome što će u okviru njega, prvi put u ovom delu Evrope, biti održana i godišnja konferencija Svetske mreže nezavisnih izdavača – WINCON. Na ovo izdanje Runda Digital Day stiže preko 200 delegata iz celog sveta, a svoj dolazak potvrdili su predstavnici muzičkih giganata kao što su YouTube, Bandcamp, Merlin, Orchard, Audio Salad, LyricFind, Zebralution, zatim vodeći akteri muzičkih asocijacija WIN i IMPALA i brojnih nezavisnih izdavačkih kuća, među kojima su Sub Pop Records, Beggars Banquet Group, Partisan Records, i niz muzičkih profesionalaca iz Srbije i regiona.

Belgrade Restaurant Show // Silosi, Square Nine // 25-29.9
2024-09-25 08:00 - 2024-09-29 23:00 | Silosi, Dunavski kej 46, Beograd, Srbija
Najraznovrsnija gastronomska manifestacija u zemlji, Belgrade Restaurant Show održava se po treći put za redom od 25. do 29. septembra, i obuhvata čitav niz događaja koji slave i promovišu gastronomsku kulturu.
Ove godine, Beograđane i njihove goste očekuje višednevni gastronomski spektakl, podeljen u tri segmenta: 5 dana restorana, gastronomsku konferenciju i festival Eat Belgrade 28. septembra u Silosima, i već tradicionalnu humanitarnu večeru 5 star Dinner u hotelu Square Nine zakazanu za 26. septembar gde će pet vrhunskih šefova iz najprestižnijih beogradskih restorana pripremati hranu za tačno 100 gostiju, a sav prihod od večere uplaćuje se Svratištu za decu ulice koje radi pri Centru za integraciju mladih.
5 dana restorana – 100 restorana nudi specijalne menije po povlašćenim cenama
Tačno 100 beogradskih restorana, od street food-a pa do restorana visoke kuhinje, nudi specijalno osmišljene menije po 30 odsto nižim cenama, a pohod na restorane trajaće pet dana, od 25. do 29. septembra.
Popusti na jelovnike počinju 25. septembra kada će 100 beogradskih restorana ponuditi specijalno kreirane menije po cenama koje su niže za najmanje 30 odsto od uobičajenih. To je prilika da gosti obiđu restorane i probaju reprezentativna jela po popularnijim cenama. Svi restorani učesnici imaju obeležja manifestacije istaknuta na svojim vratima, a menije sa kojim se predstavljaju možete naći na www.restaurantshow.rs gde će svako naći nešto po svom ukusu – od ćevapa, pljeskavica, burgera i falafela, do odležalih stejkova, fine dining delicija i
pravih napolitanskih pica. Na manifestaciji učestvuju i ugostitelji sa beogradskih „trendi“ pijaca, sve popularniji ruski lokali, splavovi, restorani koji neguju domaću, internacionalnu i različite svetske kuhinje…
Eat Belgrade – gastronomski događaj za sve
Subota, 28. septembar od 11 časova u Silosima na Dorćolu – vreme je i mesto okupljanja na Beogradskoj gastronomskoj konferenciji, koja u grad dovodi zvezde globalne gastro scene.
Na EAT Belgrade stiže slavni Fausto Arigi, nekadašnji direktor Mišlenovog vodiča za Italiju koji je proveo 36 godina radeći u čuvenoj crvenoj knjizi i obišao više od devet hiljada restorana, a Hrvoje Petrić, izvanredni gastronom, iskusni kritičar i publicista održaće samostalno predavanje o visokoj gastronomiji u svetu. Goste očekuju i interesantni razgovori o srpskim tartufima, a jela sa tartufima pripremaće Nikola Stojaković šef kuhinje restorana Fleur de Sel. Mario Mandarić, šef čuvenog Noela, zagrebačkog restorana sa Mišlenovom zvezdom, pridružiće se ekipi sjajnih šefova na panelu pod nazivom Preko trnja do zvezda.
Kako se pravi autentična napolitana pokazaće Goran Abramović, svetski šampion u pravljenju pice i jedan od vlasnika Pietre, najbolje kotirane srpske picerije prema izboru Top 50 Pizza of The World. Sa bine će nas zabavljati i edukovati Krnji Istitut za kafansku pljeskavicu, a šou će voditi Slobodana Radete učestovati i čuveni Deki Ćevap.
Pripremljena je i revija gastronomskih filmova koju zatvara dokumentarac “Roadrunner: A Film About Anthony Bourdain”.
Ulaznica za gastronomski festival ispred Silosa košta 1.000 dinara, a ulaznica za ceo program – festival, radionice, paneli i masterklasovi – staje 4.900 dinara. Ulaznice se kupuju na licu mesta.
Eat Belgrade održava se uz sponzorstvo kompanija METRO, IQOS, Comp Comerc i Telekom Srbija, a filmovi se prikazuju uz podršku kuće Taramount Film.
5 Star Dinner – humanitarna večera sa slavnim srpskim šefovima
Kruna manifestacije Belgrade Restaurant Show je, kao i prethodne dve godine, humanitarna večera 5 Star Dinner. U pitanju je gala večera za tačno 100 gostiju, koju će pripremiti pet vrhunskih šefova iz naše zemlje. Večera ima humanitarni karakter, a celokupan prihod od ulaznica biće upućen u humanitarne svrhe, za Svratište za decu ulice koje radi u okviru Centra za integraciju mladih u Beogradu.
Ove godine, na ovoj jedinstvenoj fine dining večeri koja će se održati 26. septembra u restoranu The Square u hotelu Square Nine sa početkom u 19 časova predstaviće se David Šimunić (The Square), Jasmina Vukašinović (Jasmin a maslina) a Maslina), Marko Đerić (Langouste), Nikola Nikolić (Pretop) i Krsto Radović (Mandarina Cake Shop). Ovi kuvari će potpuno besplatno uložiti svoje vreme, znanje i trud i kao i svake godine napraviti večeru za pamćenje za koju se uvek traži stolica više.
Sponzori ove sjajne večere su kompanije Metro i Telekom Srbija.
Organizator manifestacije je magazin Vino & Fino uz podršku kompanija METRO i Telekom Srbija. Partneri manifestacije su Dimello kafa, Pretop Bread & Pastry, Taramount film, Square Nine Hotel Belgrade, Or Noir, Silosi, i Centar za integraciju mladih.

Level Once Concert / Muzika iz video igara // Kolarčeva zadužbina // 25.09.
2024-09-25 20:00 - 22:00 | Kolarčeva zadužbina, Studentski trg 5, Beograd, Srbija
Početak jeseni obeležiće jedinstven koncert u čitavom regionu!
U sredu, 25. septembra u 20h, Velika dvorana Kolarčeve zadužbine ugostiće renomiranog kompozitora primenjene muzike Ostina Vintorija (Austin Wintory) i orkestar Fame’s Project iz Makedonije koji će izvesti muziku iz nekih od najpoznatijih video igara na svetu. Ovaj događaj je posebno značajan zato što će Vintori, poznat po radu na igrama kao što su “Journey” i “Assassin’s Creed Syndicate”, prvi put nastupiti u regionu i dirigovati simfonijskim orkestrom Fame’s Institute iz Makedonije.
Na “Level One” koncertu biće izvedena muzika iz popularnih video igara poput “Journey”, “Bioshock”, “Assasin’s Creed”, “Ori and the Will of the Wisps”, “BattleTech” i mnogih drugih. Zanimljivo je istaći da je saradnja između Ostina Vintorija i orkestra Fame’s Institute počela pre 15 godina, kada je ovaj orkestar izveo i snimio njegovu muziku za video igru “Journey”, za koju je Vintori bio nominovan za prestižnu nagradu Grammy i postigao svetsku popularnost.
Dan nakon koncerta, 26. septembra, održaće se vođeni razgovor sa Ostinom Vintorijem u Beogradu. Ovaj događaj će biti otvoren za sve kompozitore, producente muzike, kao i sve zainteresovane za Ostinov rad. Ulaz na razgovor je besplatan, ali će prijave biti obavezne.
Ostin Vintori je američki kompozitor poznat po inovativnom pristupu orkestarskoj muzici u video igrama i filmovima.
Njegov rad na igri “Journey” iz 2012. godine stekao je široko priznanje i nominaciju za Grammy nagradu. Pored “Journey” i “Assassin’s Creed Syndicate”, Vintori je radio i na muzici za video igru “The Banner Saga”.
Orkestar Fame’s Project je jedan od najuspešnijih orkestara za izvođenje i snimanje primenjene muzike u ovom delu Evrope. Tokom 15 godina rada, orkestar je učestvovao u više od 4.000 orkestarskih projekata, sarađujući sa kompozitorima i produkcijskim kompanijama širom Evrope, SAD, Južne Amerike, Indije i Azije. Fame’s project je 2017. godine otvorio savremeni orkestarski studio u Skoplju koji su dizajnirali francuski akustičari i makedonske arhitekte.
Ulaznice za koncert “Level One Concert – A Journey Through Video Game Music” dostupne su na biletarnici i sajtu Kolarčeve zadužbine po ceni od 3.500, 3.000 i 2.500 dinara.
Realizaciju koncerta “Level One” i vođenog razgovora sa Ostinom Vintorijem podržali su Kolarčeva zadužbina, Fame’s project, Kreativna Evropa, kompanije Nordeus i Mad Head Games, i Petrushka studio.
